CELEX: 62015TN0591
Language: lt
Date: 2015-10-13 00:00:00
Title: Byla T-591/15: 2015 m. spalio 13 d. pareikštas ieškinys byloje Transavia Airlines/Komisija

30.11.2015   
            
            
               LT
            
            
               Europos Sąjungos oficialusis leidinys
            
            
               C 398/74
            
         2015 m. spalio 13 d. pareikštas ieškinys byloje Transavia Airlines/Komisija
   
   (Byla T-591/15)
   (2015/C 398/87)
   Proceso kalba: nyderlandų
   
      Šalys
   
   
      Ieškovė: Transavia Airlines (Schipholis, Nyderlandai), atstovaujama advokatų R. Elkerbout ir M. R. Baneke
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti Europos Komisijos sprendimo 1 straipsnio 3 dalį ir (kiek jie susiję su 1 straipsnio 3 dalimi) 3, 4 ir 5 straipsnius,
            
         
               —
            
            
               priteisti iš Europos Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Ieškovė prašo iš dalies panaikinti 2014 m. liepos 23 d. Komisijos sprendimą (ES) Nr. 2015/1227 dėl valstybės pagalbos SA.22614 (C 53/07), kurią Prancūzija suteikė Po Bearno prekybos ir pramonės rūmams ir bendrovėms Ryanair, Airport Marketing Services ir Transavia (pranešta dokumentu Nr. C(2014) 5085) (OL L 201, 2015, p. 109).
   Grįsdama ieškinį ieškovė remiasi šešiais pagrindais.
   
               1.
            
            
               Pirmasis ieškinio pagrindas: gero administravimo principo pagal Europos Sąjungos pagrindinių teisių chartijos 41 straipsnį ir teisių į gynybą pažeidimas.
               
                           —
                        
                        
                           Prieš priimant ginčijamą sprendimą ieškovei nebuvo suteikta teisė pateikti savo nuomonę.
                        
                     
                           —
                        
                        
                           Komisija negalėjo atmesti 2015 m. rugpjūčio 25 d. ieškovės pareiškimo dėl galimybės susipažinti su konkrečiais bylos dokumentais.
                        
                     
         
               2.
            
            
               Antrasis ieškinio pagrindas: SESV 107 straipsnio 1 dalies pažeidimas, nes tariama valstybės pagalba neteisėtai priskiriama Prancūzijos valstybei.
               
                           —
                        
                        
                           Komisija neteisėtai laikė „Po Bearno prekybos ir pramonės rūmus“ valdžios institucija.
                        
                     
                           —
                        
                        
                           Komisija, nagrinėdama „Po Bearno prekybos ir pramonės rūmų“ pobūdį, pati sau prieštarauja.
                        
                     
         
               3.
            
            
               Trečiasis ieškinio pagrindas: SESV 107 straipsnio 1 dalies pažeidimas, nes neteisingai pritaikytas rinkoje veikiančių ūkio subjektų kriterijus.
               
                           —
                        
                        
                           Komisija nepakankamai pagrindė, kodėl ji taikė rentabilumo kriterijų, užuot atlikusi palyginimą su rinkos kaina.
                        
                     
                           —
                        
                        
                           Komisija neteisingai pritaikė rentabilumo kriterijų, nes neatsižvelgė į Po oro uosto motyvus sudaryti sutartį su ieškovė, nustatė per trumpą terminą ir nepaaiškino, į kokias Po oro uosto pajamas ir naudą atsižvelgė.
                        
                     
         
               4.
            
            
               Ketvirtasis ieškinio pagrindas: SESV 107 straipsnio 1 dalies pažeidimas, nes neteisingai konstatuota, kad tariama ekonominė nauda yra selektyvi.
            
         
               5.
            
            
               Penktasis ieškinio pagrindas: SESV 107 straipsnio 1 dalies pažeidimas, nes neįrodyta, kad tariama ekonominė nauda taip pat turėtų neigiamų pasekmių konkurencijai.
            
         
               6.
            
            
               Šeštasis ieškinio pagrindas: SESV 107 straipsnio 1 dalies ir 108 straipsnio pažeidimas, nes Komisija padarė vertinimo klaidą ir neteisingai išaiškino teisę, kadangi konstatavo, kad pagalba ieškovei atitinka Po oro uosto nuostolius 2006-2009 m., nors iš tiesų ji turėjo išnagrinėti, kokia nauda realiai buvo suteikta ieškovei.